OpenLLM-France/wikimedia huggingface dataset:
# Yezhoù sinek-tibetek

sinek-tibetek - :
| Douaroniezh: | Reter Azia |
| Renkadur genel: | Unan eus ar Familhoù yezh pennañ er bed |
| Disrannadurioù: | Yezhoù sinaek Yezhoù tibetek-burmek |
| Yezhoù sinek-tibetek ||
Ar yezhoù sinek-ha-tibetek a zo anezhe ur familh-yezhoù enni tro-dro da 250 yezh komzet e Reter Azia. An eil familh-yezhoù muiañ komzet an hini eo a-drek ar yezhoù indez-europek.
Un darn vras eus ar yezhoù sinek-tibetek muiañ anavezet o-deus tonennoù. Buan e c'hell an tonennoù mont diwar wel, avat hag ur perzh rannvroel e vezont alies. Ne c'heller o implijout, neuze, da wiriekaat un darempred genel etre div yezh. Evit skouer, tra m'he-deus tibeteg Lhasa tonennoù, hini ebet a zo gant ar rannyezhoù arall, ha meur ag adsavadur eus ar sinaeg kozh n'o deus ket ezhomm a donennoù. War a seblant ez eo ar re-mañ aet diwar wel abalamour da goll ar c'hensonennoù dibenn.

## Rummouriezh

* Yezhoù sinaek
* Yezhoù tibetek-burmek
** Yezhoù baiek
** Yezhoù himalayek
*** Yezhoù mahakirantiek
**** Yezhoù kirantiek
**** Yezhoù kamek-magarek-tchepangek-sounwarek
**** Yezhoù newarek
*** Yezhoù tibetek-kinaorek
**** Yezhoù kanaourek
**** Yezhoù leptchaek
**** Yezhoù tibetek
**** Yezhoù tibetek-kinaourek direnk
**** Yezhoù himalayek ar c'hornôg
*** Yezhoù himalayek direnk
** Yezhoù jingpoeg-konyakek-bodoek
*** Yezhoù jinpoek-louechek
**** Yezhoù jingpoek
**** Yezhoù louechek
*** Yezhoù konyakek-bodoek-garoek
**** Yezhoù bodoek-garoek
**** Yezhoù konyakek
**** Yezhoù kotchek
** Yezhoù karenek
*** Yezhoù paoek
*** Yezhoù pwoek
*** Yezhoù sgawek-bgaiek
*** Yezhoù karenek direnk
** Yezhoù koukiek-tchinek-nagaek
*** Yezhoù koukiek-tchinek
**** Yezhoù koukiek-tchinek ar c'hreiz
**** Yezhoù koukiek-tchinek an norzh
**** Yezhoù koukiek-tchinek ar su
*** Yezhoù nagaek
**** Yezhoù angamek-potchourek
**** Yezhoù aoek
**** Yezhoù tangkoulek
**** Yezhoù nagaek direnk
**** Yezhoù zemek
** Yezhoù loloek-burmek
*** Yezhoù burmek
**** Yezhoù burmek an norzh
**** Yezhoù burmek ar su
**** Yezhoù burmek direnk
*** Yezhoù loloek
**** Yezhoù loloek an norzh
**** Yezhoù loloek ar su
**** Yezhoù loloek direnk
*** Yezhoù nachiek
*** Yezhoù loloek-burmek direnk
** Yezhoù meiteiek
** Yezhoù mikirek
** Yezhoù mrouek
** Yezhoù norzh asamek
*** Yezhoù dengek
*** Yezhoù tanek
** Yezhoù noungek
** Yezhoù tangoutek-tchiangek
*** Yezhoù tchiangek
*** Yezhoù gyaraongek
** Yezhoù toujiaek
** Yezhoù tibetek-burmek direnk

## Liammoù diavaez:

* Ar yezhoù sinek-burmek gant James Matisoff
* Ethnologue
# Yezhoù siouslawek

Un is-skourr eus yezhoù aodoù Oregon eo ar yezhoù siouslawek, ennañ 1 yezh komzet e Norzh Amerika er Stadoù-Unanet:

## Gwelet ivez

* Yezhoù penoutiek Oregon
# Yezhoù skandinavek

Yezhoù skandinavek, pe yezhoù germanek an norzh, a reer eus an daneg, ar faeroeg, an islandeg, an norvegeg (an daou stumm anezhañ, bokmål ha nynorsk), ar svedeg hag an norneg. Dont a reont holl eus an norseg, hag un isskourr int eus skourr ar yezhoù germanek, e familh ar yezhoù indezeuropek.
An islandeg (ha, betek ur poent, ar faeroeg) eo ar yezh a zo emdroet an nebeutañ, e-keñver an henyezh, an hini kempleshañ, m’eo bet miret ar muiañ doare mont en-dro an norseg. Dalc’het eo bet gantañ, da skouer, an troadoù.
En em gompren mat a-walc’h etrezo a ra an dud a gomz yezhoù skandinavek disheñvel, dreist-holl yezhoù ar c’hevandir. Un den a gomz daneg a c’hell kompren an dud e Sveden ha bezañ komprenet ganto. Ha kemend-all gant an norvegeg (an eil stumm pe egile).
Abalamour da se, ha peogwir e c’hell an diforc’hioù etre ar rannyezhoù bezañ bihanoc’h c’hoazh, eo diaes rannañ ha rummata ar yezhoù skandinavek. Daoust da se e vezer boas d’o rannañ e daou skourr, skandinaveg ar c’hornôg (pe an inizi) ha skandinaveg ar reter (pe ar c’hevandir). Yezhoù skourr ar reter a zo aet war eeunaat e-keñver yezhadur ha levezonet int bet e-keñver geriaoueg gant an alamaneg, an izelalamaneg hag an nederlandeg.
Isrannet e vez ar yezhoù-mañ evel-henn :
* Yezhoù skandinavek ar c'hornôg
** Faeroeg
** Islandeg
** Nynorsk (norvegeg)
** Norneg (yezh varv)
* Yezhoù skandinavek ar reter
** Daneg
** Bokmål (norvegeg)
** Svedeg
Ar romani rakripa pe svensk romani (romeg Sveden) n’emañ ket an holl yezhoniourien a-unvouezh war an doare d’e renkañ, e-touez ar yezhoù romek pe e-touez ar yezhoù skandinavek.

## Gwelet ivez

* Yezhoù indezeuropek
* Skandinavia
# Yezhoù skoek

Ur skourr eus ar Yezhoù papouek eo ar yezhoù skoek komzet dreist-holl war aodoù Sandaun e Papoua Ginea-Nevez, hag un nebeud re all komzet e diabarzh ar vro pe c'hoazh e Papoua ar C'hornaoueg.
Savet e vez yezhadurioù ha geriadurioù evit gallout ober gant ar yezhoù-mañ er skolioù.
Isrannet e vez ar skourr-mañ e daou vloc'had:
* Yezhoù vanimoek
* Yezhoù krisek

## Gwelet ivez

* Yezhoù papouek
# Yezhoù slavek

Ur skourr eus ar yezhoù indez-europek eo ar yezhoù slavek, komzet e Kreiz ha Reter Europa hag e Siberia.
Isrannet e vez ar yezhoù-mañ evel-henn:
* Yezhoù slavek ar reter:
** Ruseg
** Ukraineg
** Belaruseg
** Karpato-Rusineg
** Yougoslavo-Rusineg
** Poleseg ar c'hornôg
* Yezhoù slavek ar c'hornôg:
** Poloneg
** Tcheko-Slovakeg
*** Tchekeg
*** Slovakeg
*** Knaneg (yezh varv)
** Kachoubeg
** Sorabeg
** Polabeg (yezh varv)
** Slovintseg (yezh varv)
* Yezhoù slavek ar su:
** Serbeg
** Bosnieg
** Kroateg
*** Kroateg Molise
*** Kroateg Burgenland
** Montenegreg
** Makedoneg
** Bulgareg
** Sloveneg
*** Sloveneg Karintia
*** Sloveneg Prekmurje
*** Sloveneg Resia
* Henslaveg pe Slaveg an Iliz (yezh varv)

## Gwelet ivez

* Yezhoù indez-europek
# Yezhoù siouek-katawbek

Siouek-katawbek :
| Douaroniezh: | Amerika |
| Renkadur genel: | |
| Disrannadurioù: | yezhoù siouek yezhoù katawbek |
Ar yezhoù siouek-katawbek a zo anezhe ur familh-yezhoù komzet e Norzh Amerika. Evit yezhonourion zo e vefent da vezañ kenstrollet gant ar yezhoù kaddoek hag ar yezhoù irokwoyek ha renket en ur familh-yezhoù meur dreist-siouek.

## Skourroù ar familh siouek-katawbek

I. Ar yezhoù siouek
** Yezhoù siouek ar c'hreiz
*** Mandaneg
*** Ioweg-Otoeg
*** Asiniboineg
*** Dakoteg
*** Lakoteg
*** Nakota (pe Stoneyeg)
*** Kansaeg
*** Omaheg-Ponkeg
*** Osageg
*** Kwapaweg
*** Hokakeg (pe Winnebageg)
** Yezhoù siouek eus traoñienn ar Misouri
*** Absarokeg (pe Croweg)
*** Hidatseg
** Yezhoù siouek ar gevred
*** Biloc'hieg (pe Biloxi)
*** Oteg
*** Tuteleg
II. Ar yezhoù katawbek
** Katawbeg
** Woconeg

## Gwelet ivez

* Yezhoù siouek
# Yezhoù siwaek

Ur is-skourr eus yezhoù berberek ar reter eo ar yezhoù berberek ar reter, ennañ ur yezh komzet en Egipt:

## Gwelet ivez

* Yezhoù afrez-aziatek
* Yezhoù berberek
# Yezhoù sikianek

Un isskourr eus yezhoù waiwaiek eus familh ar yezhoù karibek eo ar yezhoù sikianek, ennañ 2 yezh komzet e Brazil:
* Saloumaeg
* Sikianeg
# Yezhoù sinaek

Ur skourr eus ar yezhoù sinek-tibetek eo ar yezhoù sinaek (汉语 pe 漢語 hànyǔ pe 中文 zhōngwén), komzet gant tro-dro da 1.3 bilion a dud en holl, da lâret eo ur bemved eus boblañs ar bed-holl.
Komzet e vez ar yezhoù sinaek e mod pe vod e Sina (Republik Poblek Sina, Hong Kong, Makao), Taiwan) hag ivez e Singapour, Indonezia, Tailand, Vietnam, Myanmar, Kambodia, Malaysia hag e lec'hioù zo eus Japan, Norzh Korea, Su Korea ha Filippinez. Meur a sinaegour all a vez kavet dre ar bed holl hag en Europa ivez.
Yezh ofisiel Republik Poblek Sina ha Taiwan hag ivez unan eus peder yezh ofisiel Singapor eo ar sinaeg (sinaeg unvan). Gant ar saozneg ez eo ar sinaeg (kantoneg dre gomz) unan eus div yezh ofisiel Hong Kong hag eivez e Makao gant ar portugaleg.
Unan eus c'hwec'h yezh ofisiel ar Broadoù Unanet eo ar sinaeg (sinaeg unvan).
Meur a berzh boutin ez eus etre an eil yezh sinaek hag eben, da skouer an holl a ra gant tonennoù hag an holl anezhe a zo yezhoù dezrannel.
Diouzh an tu all, avat, ez eo ken disheñvel ar yezhoù sinaek kentrerze hag ar yezhoù romanek, da lâret eo daoust d'an heñvelderioù n'eus ket tu peurliesañ d'an dud a gomz ur yezh pe ur rannyezh sinaek da gompren tud a ra gant unan all, nemet e vefe tost-tre an eil d'eben.
Dre vras e reer an diforc'h etre 14 yezh pe bloc'had yezh pennañ bennaket:
* Mineg (min )
** Mineg ar reter (min dong)
** Mineg an norzh (min bei)
** Mineg ar c'hreiz (min zhong)
** Mineg ar su (min nan)
* Mandarineg: yezh sinaek muiañ komzet hervez an niver a dud
* Djineg (jinyu)
* Hingeg (pu-xian)
* Sinaeg Huizhou (hui yu)
* Dounganeg (dungan)
* Ganeg (gan)
* Hakaeg (hakka)
* Hounaneg (xiang)
* $Woueg (wu): eil yezh sinaek muiañ-komzet hervez an niver a dud
* $Kantoneg (yue): trede yezh sinaek muiañ-komzet hervez an niver a dud
Diazet war rannyezhoù mandarinek an norzh ha dreist-holl hini Beijing eo ar yezh unvan ma reer pǔtōnghuà (普通话) outi e Republik Poblek Sina guóyǔ (國語) e Taiwan ha huáyǔ (華語 pe 华语) e Singapor ha Malazia.
Skrivet e vez ar yezhoù sinaek gant ur skritur logografel. Dre ma ne denn ket ar sistem-se d'an doare ma vez distaget ar gerioù, oc'h ober dave kentoc'h d'ar semantik ha morfemennoù ar yezh ez eus tu d'e implijout evit skrivañ meur a yezh sinaek disheñvel diouzh o distagadur met tost-tre diouzh o struktur.
Ar c'hantoneg eo ar yezh sinaek nemeti estreget ar mandarineg ganti ur yezh unvan implijet dre skrid ha meur a garakter ispisial ez eus evit ober gant ar yezh-se dre skrid.
A-hendall e oa bet diorroet un doare-skrivañ ispisial gant ar maouezed e hunan anvet nü shu evit skrivañ o yezh ha skrivet e vez an dounganeg, tost-tre d'ar mandarineg, gant al lizherenneg kirillek goude ma oa bet implijet al lizherenneg arabek.
Implijet e vez meur sistem romanizadur ivez evit skrivañ ar yezhoù sinaek gant lizherennoù al lizherenneg latin, en o zouez ar pinyin, hini ofisiel Republik Poblek Sina.

## Gwelet ivez

* Yezhoù sinek-tibetek
* Romanizadur
* Skritur sinaek
* Sinaeg unvan
# Villadiego

Villadiego zo ur gumun e Spagn, e proviñs Burgos.
# Villaco

Villaco zo ur gumun eus Spagn, e proviñs Valladolid, en Kastilha ha León.
# Villadepera

Villadepera zo ur gumun eus Spagn, e proviñs Zamora, en Kastilha ha León.
# Villaconejos

Villaconejos zo ur gumun e Spagn, hag unan eus ar 179 kumun a zo e kumuniezh Madrid.
# Villaconejos de Trabaque

Villaconejos de Trabaque zo ur gumun eus Proviñs Cuenca e Spagn.
# Villacidro

Villacidro zo ur gumun eus Sardigna e Proviñs Medio Campidano.
# Villadangos del Páramo

Villadangos del Páramo zo ur gumun eus Spagn, e proviñs León, e kumuniezh emren Kastilha ha León.
# Villadeati

Villadeati zo ur gumun en Italia, e Piemonte, e proviñs Alessandria, .
# Villademor de la Vega

Villademor de la Vega zo ur gumun eus Spagn, e proviñs León, e kumuniezh emren Kastilha ha León.
# Villaciervos

Villaciervos zo ur gumun e Spagn, e Proviñs Soria, e kumuniezh emren Kastilha ha León.
# Timbroù Montserrat

Un enezenn vihan eus ar Mor Karib eo Montserrat, lec’hiet etre Gwadaloup hag inizi Antigua ha Sant Kitts ha Nevis. Trevadenn ar Rouantelezh-Unanet eo bet a-raok na vefe meret ar vro gant ur gouarnamant lec’hel e 1963.
Timbroù Antigua zo bet implijet war an enezenn betek 1873. Soulgarget ez eus bet ur rummad gant an anv MONTSERRAT e 1876. E 1880 e krog ar velestradurezh da embann timbroù gant ar meneg Montserrat (rummad Viktoria).
Timbroù warno ar meneg « Leeward Islands » a vo implijet ivez etre 1890 ha 1956.
Etre 1958 ha dibenn miz Mae 1962 ez eo ezel Kevredad Indez ar C’hornog (« West Indies Federation » e saozneg). Timbroù gant ar meneg-se a vo implijet war inizi Antigua-ha-Barbuda, Barbados, Dominika, Grenada, Jamaika, Sant Kitts, Nevis, Anguilla,Santez-Lusia, Sant-Visant hag ar Grenadinez, Trinidad ha Tobago.
Kalzik rummadoù timbroù moulet abaoe ar bloavezhioù 80 zo gouestlet d’an natur ha da diegezh Rouanez Bro-Saoz.
# Timbroù Montenegro

Emañ Stad ar Montenegro (« Menez du ») en Europa ar Su, bevennet gant ar Mor Adria, Kroatia, Bosnia-ha-Herzegovina, Serbia hag Albania.
An timbroù kentañ zo embannet e 1874, pa oa eus ar Montenegro ur briñselezh emren. Treiñ a ray da rouantelezh e 1910.
E-pad ar Brezel-bed kentañ (1914-1916) ez eo aloubet ar vro gant armeoù Impalaeriezh Aostria-Hungaria. Implijet e vez timbroù savet a-ratozh evit postoù an armeoù (« Feldpost »), o kinnig poltred Franz Joseph Iañ, dreistmoulet gant anv « Montenegro ». Al lizherennoù K.u.K a dalv kement ha « Kaiserlich und Königlich » , da lavaret eo « Impalaerel (Aostria) ha roueel » (Hungaria). Timbroù arall zo soulgarget gant ar gerioù K U K MILIT. VERWALTUNG MONTENEGRO ( « Verwaltung » = melestradurezh).
E 1916 e tec’h kuit ar roue Nikolaz Iañ diouzh Montenegro evit kavout repu e Bro-C’hall. Gant « Gouarnamant Montenegro en harlu » e vo savetur servij postel dibadus, dre implij timbroù gall ar bloavezhioù 1900-06 soulgarget gant « S P du M. – Bordeaux » (SPM = Servij Postoù Montenegro).
Un dermen zo roet da zizalc’hidigezh ar Montenegro e 1919 pa ‘z eo lonket ar vro gant Serbia. Implijet e vo neuze timbroù Rouantelezh ar Serbed, ar Groated hag ar Slovened, ha re Yougoslavia adalek 1931 pa cheñcho an anv ofisiel.
Abalamour da aloubadeg Yougoslavia gant armeoù Mussolini e-pad an eil Brezel-bed eo dismantret ar Rouantelezeh liesbroadel ha savet a-nevez e 1941 gwarezvro ar Montenegro dindan beli ar fachisted italian. Embann a ray timbroù betek 1945. Ar re gentañ zo anezho timbroù Yougoslavia soulgarget gant « Montenegro Црка Ґора 17-IV-41-XIX », ha timbroù Italia ar bloavezhioù 1929-30 da heul, gant an dreistmouladenn « ЦРНА ҐОРА » (« Menez du »). Timbroù Yougoslavia a vo implijet adarre gant un dreistmouladenn en italianeg « Governatorato del Montenegro Valore in Lire » (= Gouarnamant Montenegro Talvoudegezh e Liroù). E 1943 e teu er-maez ur rummad moullet a-ratozh o kinnig lec’hioù brav ar vro, gant an alc’hwez « ЦРНА ҐОРА ».
E 1945-46 e teu ar Montenegro da vezañ ur rannvo emren e-kreiz Republik Kevreadus Poblel Yougoslavia.
E miz Even 2006 e tiviz Parlamant paouez gant ar gumuniezh a vire liammoù politikel gant Serbia : e fin ar miz eo degemeret ar Montenegro evel 192vet Stad en Aozadur ar Broadoù Unanet.
Adalek 2006 eta e vez embannet timbroù gant postoù ar Montenegro.

## Pennad kar

* Timbroù Yougoslavia

## Liammoù diavaez

(fr) Timbroù Montenegro
# Timbroù Mikronezia

Ur Stad dizalc’h eo Mikronezia abaoe 1983, anezhi un enezeg savet gant 600 enezenn er Meurvor Habask, anavezet dindan anv an Inizi Caroline e-pad ar prantad-amzer m’eo bet dindan beli Spagn (1886-1899), Alamagn (1899-1914), Japan (1914-1944) hag ar Stadoù-Unanet (1944-1984).
Degemeret eo bet Stad Kevredadel Mikronezia en Aozadur ar Broadoù Unanet e Miz Kerzu 1990.
Timbroù ar Stadoù-Unanet a voe implijet etre fin an Eil Brezel-bed ha 1983. Dindan an anv Mikronezia ez eus bet embannet, a vloaz da vloaz, kalzik rummadoù timbroù gouestlet d'al loened, da dudennoù vrudet en Istor, da livadurioù arzourien Europa, da Elvis Presley, hag all.

## Pennad kar

* Timbroù an Inizi Karolina

## Liammoù

* Lec’hienn diwar-benn timbroù Mikronezia
* Timbroù Mikronezia dwb al laboused
# Timbroù Morvi

Emañ Stad-priñselezh Morvi er Gujarat, e hanternoz Bro-Soruth, en India. Bro warezet ar Rouantelezh-Unanet e oa betek ma emezel Morvi d'an Unvaniezh India dizalc'h.
Etre 1931 ha 1948 ez eus bet implijet timbroù gant ar meneg "MORVI STATE POSTAGE" evit kas lizhiri er vro. Daou rummad timbroù zo bet embannet, o kinnig pep hini poltred ar Maharajah Lakhdhirji Waghji.
Timbroù India zo bet graet gante goude 1948.
# Timbroù Maroko spagnol

Bro warezet ar Maroko spagnol zo bet dindan aotrouniezh Bro-Spagn etre 1914 ha 1955. Ur rannvro eus hanternoz ar Rouantelezh varokan eo bremañ, war-bouez kêrioù Melilla ha Ceuta, chomet dindan beli Spagn, ha pennabeg un tabut diehan etre an div rouantelezh.
Timbroù zo bet embannet evit an drevadenn-se dindan an anv « MARRUECOS - PROTECTORADO ESPAÑOL ». Gant timbroù Maroko e vez graet bremañ.

## Pennadoù kar

* Timbroù Ifni
* Timbroù Sahara ar C'hornôg
* Timbroù Maroko
# Teresa Cristina an Div Sikilia

Teresa Cristina an Div Sikilia, Teresa Cristina di Borbone-Due Sicilie en italianeg ha Teresa Cristina de Bourbon-Duas Sicílias e portugaleg, (Naplez, 14 a viz Meurzh 1822 - Porto, 28 a viz Kerzu 1889) a oa ur briñsez eus Rouantelezh Naplez, dimezet gant Pedro II Brazil, impalaer Brazil.
Ganet e oa e Rouantelezh an Div Sikilia. Ur briñsez eus an Tiegezh Bourbon-Sikilia e oa, hag a deuas da vout trede ha diwezhañ impalaerez Brazil.
Merc'h e oa da Francesco Iañ an Div Sikilia. Mervel a reas he zad pa oa eizh vloaz. He mamm, an infantez María Isabel Spagn, ne rae ket war he zro. Ur plac'hig abaf ha didrouz e oa, ha ne oa ket gwall goant. Da 22 vloaz, e 1843, e voe dimezet, dre hanterouriezh, e Naplez, d'an impalaer Pedro II Brazil.
# Teresa Portugal

Teresa Portugal (Teresa de Portugal e portugaleg ha spagnoleg) zo anv meur a rouanez pe briñsez.
* Teresa, Kontez Portugal, pe Teresa de León‎ (1080–1130), merc'h da Alfonso VI León ha Kastilha, mamm da Afonso Henriques, kentañ roue Portugal.
* Teresa Portugal, Kontez Flandrez (1157–1218), merc'h da Afonso Henriques, pried da Fulup Elzas.
* Teresa Portugal (1181-1250), merc'h da Sancho Iañ Portugal, pried kentañ Alfonso IX León.
* Teresa Portugal (1696-1706), merc'h da Pedro II Portugal.

## Pennad kar

* Teresa
# Teresa Ansúrez

Teresa Ansúrez, pe Teresa León (a-raok 943 - Oviedo, 25 a viz Ebrel 997) a oa rouanez kenseurtez León goude dimeziñ da Sancho Iañ, roue León.

## He buhez

Merc'h e oa da Ansur Fernández, kont Monzón, ha da Gontroda Nuñez. He mamm, hervez Jaime de Salazar y Acha, a oa merc'h da Nuño Velaz ha merc'h-vihan da Vela Jiménez, kont Araba. C'hoar e oa da Fernando Ansúrez II.
Dimeziñ a reas da Sancho Iañ e deroù 959. Daou vugel he doe:
* Ramiro III León (961-984), roue war-lerc'h e dad, adalek 966.
* Urraca Sánchez (?-ca.997), a zimezas d'ar c'hont Nepociano Díaz, a oa marteze mab da Diego Muñoz, kont Saldaña.

## Intañvez

Goude marv ar roue en 966, kontammet marteze, ez eas Teresa da leanez da vanati San Pelayo, en Oviedo, ma teuas da vout abadez. Hervez istorourien zo e voe lakaet er gouent war urzh he c'hoar-gaer Elvira Ramírez, ha kenrejantezed e oant o-div evit he mab Ramiro.
Sinañ a reas ur feur-emglev a beoc'h gant ar c'halif al-Hakam II ibn Abd al-Rahman ha stourm ouzh ar Vikinged a oa oc'h ober freuz ha reuz war aodoù Galiza.
E 975 avat e voe klañv-fall ar c'halif al-Hakam II ibn Abd al-Rahman, ma reas Elvira ha Ramiro emglev gant roue Navarra Sancho II Abarca, hag e lammas war al-Andalus met trec'het e voent en emgann San Esteban de Gormaz, gant ar jeneral Galib, a oa o paouez distreiñ eus Norzhafrika. Goude ar faezhadenn-se, deuet Ramiro en oad da ren, en em dennas Elvira er gouent en-dro, tra ma chomas Teresa Ansúrez gant he mab, a-hed amzer emsavadeg an uhelidi hag e-pad amzer ar brezel-diabarzh a gasas Ramiro a-enep e genderv Bermudo II León. E dibenn 984 e voe trec'het he mab Ramiro en Astorga, ha mervel a reas e 985. neuze en em dennas Teresa e manati San Pelayo, en Oviedo.
Er manati-se en-eeun edo ar rouanez Velasquita de León, a oa bet kaset kuit gant he fried Bermudo II. Hervez ar gelennerez Margarita Torres eo eno e savas ar soñj da zimeziñ an infant Ordoño Ramírez el Ciego, mab-bihan Teresa, gant an infantez Cristina Bermúdez, merc'h da Bermudo II León ha da Velasquita, ma voe unanaet an daou diegezh roueel. Teresa ha Velasquita aparecen juntas el 4 de marzo de 996, roborando un donezon gant ar roue Bermudo da Manati San Pelayo, a-gevret gant e eil pried ar rouanez Elvira.

## Notennoù

* ↑ Villa Calvo, Nicolás (2002). Mendunia: Historia documentada del Condado de Monzón. Monzón de Campos: C.I.T. Bajo Carrión y Ucieza. ISBN 84-607-3963-5. pág. 214
* ↑ Elorza, Juan C.; Lourdes Vaquero, Belén Castillo, Marta Negro (1990). Junta de Castilla y León. Consejería de Cultura y Bienestar Social. ed. El Panteón Real de las Huelgas de Burgos. Los enterramientos de los reyes de León y de Castilla (2ª edición). Editorial Evergráficas S.A.. pp. 52. ISBN 84-241-9999-5.
# Teresa Cristina

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Teresa Cristina zo anv meur a vaouez er broioù portugalek.

## Brazil

* Teresa Cristina (1822 – 1889), impalaerez Brazil, pried an impalaer Pedro II Brazil.
* Teresa Cristina, aktourez
* Tereza Cristina Corrêa da Costa Dias - politikourez

## Portugal

* Teresa Cristina de Saxe-Coburgo-Gota e Bragança (1902-1990), priñsez portugalat
* Teresa Cristina, kanerez portugalat.
# Teresa Fernández de Traba

Teresa Fernández de Traba, marvet d'ar 6 a viz C'hwevrer 1180 e León), a oa eil pried Fernando II León, roue León.

## Tiegezh

Teresa a oa merc'h bastard d'ar c'hont Fernando Pérez de Traba, den uhel e Galiza, kont Traba hag aotrou Trastamara, ha d'e bried-kleiz, Teresa León, Kontez Portugal.
He zud-kozh a-berzh tad e oa ar c'hont Pedro Froilaz hag ar gontez Urraca Froilaz. He zud-kozh a-berzh mamm e oa ar roue Alfonso VI León hag e bried-kleiz Jimena Muñoz.
Dimezet e oa bet d'ar c'hont Nuño Pérez de Lara en 1152.
Goude marv Nuño en 1177, ez eas Teresa da lez León. Hag eno, a-raok ar 7 a viz Here 1178, e timezas d'ar roue Fernando II León (1137–1188).
Goude an eured-se e c'hallas he bugale dont da chom d'al lez ha fougeal e oant bugale rouanez León : kement-se zo testeniet en un dihell ma weler he mab Álvaro oc'h ober un donezon da Abati Sobrado oc'h ober filius comitis domni Nunonis et regine domne Tarasie anezhañ e-unan.

## Dimezioù ha bugale

Div wech e timezas eta:

### da Nuño Pérez de Lara

* Álvaro (marvet en Uclés, e 1218)dimezet da Urraca Díaz de Haro, met bugel ebet ne voe. Pa intañvezas ez eas da leanez, hag e teuas da vout abadez Manati Santa María (Cañas). Álvaro en doe meur a vugel digant e bried-kleiz Teresa Gil de Osorno.
* Fernando
* Gonzalo (d. 1225), dimezet div wech;
*   * da Jimena Meléndez, bugel ebet n'o doe.
*   * da María Díaz de Haro, merc'h da Diego López II de Haro, kerent da Leonor, Nuño, Teresa, Diego, ha Fernando González de Lara. Goude marv Gonzalo ez eas María da leanez hag abadez e voe war-lerc'h he moereb Mencía López de Haro e Manati San Andrés de Arroyo.
* Sancha Núñez, dimezet da Sancho, Kont Provañs
* María, abadez Perales
* Elvira, kontez, dimezet da Ermengol VIII, Kont Urgell war-dro 1176.

### da Fernando II León, ha daou vab o doe;

* Fernando, Infant León (1179–1187).
* Sancho, Infant León (1180).

## He marv

Mervel a eure d'ar 6 a viz C'hwevrer 1180 en kêr León, er gwentloù. Goude he marv ec'h addimezas ar roue Fernando II León da Urraca López de Haro.

## Notennoù

* ↑ Sánchez de Mora, Antonio. "La Nobleza Castellana en la Plena Edad Media: El Linaje de Lara (ss. XI-XIII)", Universidad de Sevilla, 2003, p.185
* ↑ Barton, p. 269–270, a skriv e voe div verc'h all, Leonor ha Teresa, ha ne oant ket meneget gant Sánchez de Mora, pa grede dezhañ e oant bugale da Gonzalo Núñez de Lara ha María Díaz de Haro.
* ↑ Sánchez de Mora, Antonio. "La Nobleza Castellana en la Plena Edad Media: El Linaje de Lara (ss. XI-XIII)", Universidad de Sevilla, 2003. pp. 276-277
* ↑ Sánchez de Mora, Antonio. "La Nobleza Castellana en la Plena Edad Media: El Linaje de Lara (ss. XI-XIII)", Universidad de Sevilla, 2003, pp.279-284
* 1 2 Sánchez de Mora, Antonio. "La Nobleza Castellana en la Plena Edad Media: El Linaje de Lara (ss. XI-XIII)", Universidad de Sevilla, 2003, p. 293
* ↑ Fernández-Xesta y Vázquez, Ernesto (2001). Relaciones del condado de Urgel con Castilla y León, p. 21
# Teresa Kunegunda Sobieska

Teresa Kunegunda Sobieska (Wilanów, Polonia, 4 a viz Meurzh 1676 – München, 10 a viz Meurzh 1730) a voe dilennerez Bavaria ha Pfalz adalek an 2 a viz Genver 1695 (da 19 vloaz) betek ar 26 a viz C'hwevrer 1726.